આપણા શરીરને સ્વસ્થ રાખવામાં વિટામિનનું મહત્વ ખૂબ જ છે. વિટામિનની ખામીને કારણે અનેક શારીરિક સમસ્યાઓ સર્જાય છે, ત્યારે આપણા શારીરિક શરીરમાં દરેક વિટામિનની ચોક્કસ ભૂમિકા છે.વિટામિન આપણા શરીરમાં કુદરતી હોય છે, જેને આપણે વિવિધ ખોરાક દ્વારા મેઇન્ટેન રાખવા પડે છે. સારા સ્વાસ્થ્ય માટે, રોગપ્રતિકારક શક્તિ વધારવા માટે, ચયાપચન માટે અને ગર્ભધારણ માટે આ બાબતોમાં વિટામિનની ભૂમિકા મુખ્ય છે. બાળપણ થી લઈને વૃદ્ધાવસ્થા સુધી દરેક તબક્કે વિટામિનની યોગય માત્રા શરીરમાં ખૂબ જ મહત્વની છે.વિટામિન ચરબી દ્રાવ્ય અને પાણી દ્રાવ્ય હોય છે. આજે જંકફૂડના વધી રહેલા સેવનને કારણે ઘણા બધા લોકોમાં વિટામીની ઉણપ જોવા મળી રહી છે. સ્ત્રીઓમાં તો વિટામિનની સમસ્યા 40 વર્ષ પછી જોવા મળે છે, ત્યારે હવે પુરુષોમાં કામની વ્યસ્તાને કારણે ખોરાકની અનિયમિતતા,ઠંડાપીણાંના વધી રહેલા સેવન, તમાકુનું સેવન અને આલ્કોહોલના સેવન જેવી આદતોને કારણે પણ વિટામિનલક્ષી સમસ્યાઓ જોવા મળી રહી છે.